Source: http://publish.kuopio.fi/cgi/DREQUEST.PHP?page=meetingitem&id=2016377025-7
Timestamp: 2020-02-24 09:26:25+00:00
Document Index: 7335559

Matched Legal Cases: ['§ 30', '§ 2', 'kko ', 'kko ', 'kko ', 'kko ']

Pöytäkirja 07.11.2016 Pykälä 26
3582/2016 Kaupunginhallituksen esitys vuoden 2017 talousarvioksi ja toiminta- ja taloussuunnitelmaksi 2017 - 2020
3582/2016 Kaupungin yhteistyötoimikunnan päätös 13.10.2016 § 30 liitteineen
Asianro 3582/02.02.00/2016
Vuoden 2017 talousarvio sekä vuosien 2017 - 2020 toiminta- ja taloussuunnitelma
Kaupunginhallitus 24.10.2016 323 §
Talousarviossa on käyttötalous-, tuloslaskelma-, investointi- ja rahoitusosa.
3582/2016 Talousarvion korjaussivut, kh. 24.10.2016
3582/2016 Talousarvion korjaussivu / Tilakeskus, kh. 24.10.2016
1. Kaupunginhallitus esittää osayhteisvaltuustolle hyväksyttäväksi vuoden 2017 talousarvion ja vuosien 2018 - 2020 taloussuunnitelman siihen liittyvine tavoitteineen, yleis- ja erityisperusteluineen sekä sitovuus- ja toimintaohjeineen. Talousarvioesitys ei sisällä yhteistoimintalain 4 § 2 momentissa tarkoitettuja toimenpiteitä.
2. Talousarviossa annetaan valtuutus jatkaa jo aloitetut mutta tilinpäätöksessä 2016 keskeneräisiksi todettavat investointihankkeet vuodelle 2016 kohteeseen varatun määrärahan puitteissa, vaikka hankkeeseen ei vuoden 2017 talousarviossa olisi määrärahaa. Tarvittavat talousarviomuutokset tuodaan valtuuston käsiteltäväksi vuoden 2017 aikana.
3. Osayhteisvaltuusto antaa kaupunginhallitukselle valtuuden käynnistää uusia yritystilojen ja – alueiden rakentamis- ja ostohankkeita kokonaiskustannusarvioltaan 5 milj. euron rajaan saakka. Mahdolliset hankkeet tuodaan valtuuston käsiteltäväksi talousarviomuutoksina.
4. Osayhteisvaltuusto oikeuttaa kaupunginhallituksen ottamaan uutta pitkäaikaista lainaa talousarvion rahoitusosan sitovien erien osoittamissa rajoissa. Lisäksi valtuusto oikeuttaa kaupunginhallituksen ylittämään lainojen nettomuutoksen sillä määrällä, millä talousarvioon sisältymättömiä yritystilojen rakentamis- ja ostohankkeiden edellyttämiä toimenpiteitä toteutetaan käynnistämisvaltuuden puitteissa talousarviovuoden aikana.
5. Osayhteisvaltuusto oikeuttaa talous- ja rahoitusjohtajan nostamaan tilapäisluottoa enintään 50 milj. euroa maksuvalmiuden turvaamiseksi.
6. Osayhteisvaltuusto oikeuttaa kaupunginhallituksen tekemään tarpeelliset lainasalkun korkoriskiltä suojautumistoimenpiteet siten, että lainasalkun kokonaismäärään suhteutettu suojausaste on taloussuunnitelmakauden aikana kunkin vuoden viimeisen päivän tarkastelutilanteessa enintään 80 %. Suojausasteen laskennassa huomioidaan sekä kiinteäkorkoisten lainasopimusten että johdannaissopimusten, joilla yksittäisen lainan tai lainasalkun korkoprofiilia muutetaan kiinteän koron tyyppiseksi, suhde lainasalkun kulloiseenkin kokonaismäärään. Johdannaissopimuksia voidaan tehdä koronvaihto-, korkokatto- ja korkolattiasopimuksina sekä korkoputkisopimuksina.
Talous- ja strategiapalvelu oikeutetaan korjaamaan kirjoitusvirheet ja tekemään tekstiin teknisluontoisia korjauksia.
Merkittiin, että asiakohta käsiteltiin kokouksessa viimeisenä asiakohtana.
Merkittiin, että varajäsen Tiina Kaartinen poistui kokouksesta asiakohdan käsittelyn aikana ja että jäsen Neeta Röppänen saapui hänen tilalleen kokoukseen.
Merkittiin, että kokoukseen osallistuville jaettiin korjaussivut (liitteet 13-14)
Puheenjohtaja totesi, että kaupunginhallitus käsittelee vuoden 2017 talousarvion ja vuosien 2017–2020 taloussuunnitelman.
1. Keskustelun kuluessa jäsen Nelli Berg-Väänänen teki seuraavan sisältöisen muutosesityksen:
”sivu 13
kohta 1.1.4 Hyvinvointi
kohtaan 1. Lasten, nuorten ja lapsiperheiden hyvinvointi lisääntyy
lisätään kohta
• edistetään lapsiperheiden yhteisöllisyyttä ja ennaltaehkäistään lasten ja nuorten yksinäisyyttä.”
Kaupunginhallitus hyväksyi yksimielisesti jäsen Nelli Berg-Väänäsen tekemän muutosesityksen.
2. Keskustelun kuluessa jäsen Erkki Virtanen teki jäsen Minna Reijosen kannattamana seuraavan sisältöisen muutosesityksen:
”Sivu 28 Asiakaslähtöiset ja ennaltaehkäisevät palvelut
sivu 29 ylin laatikkorivi, kolmas laatikko sekä vastaava laatikko sivuilla 75, 86, 124 ja 134:
Lisätään ensimmäisen virkkeen jälkeen virke: ” Samalla huolehditaan, ettei valinnanvapauden lisäys johda eriarvoisuuden kasvuun.”
Nimenhuutoäänestyksellä suoritetussa äänestyksessä annettiin 6 jaa-ääntä (Berg-Väänänen, Kantanen, Rytsy, Saukko, Tolppanen ja Toppinen) ja 5 ei-ääntä (Auvinen, Pulkkinen, Reijonen, Röppänen ja Virtanen), joten kaupunginhallitus oli hyväksynyt kaupunginjohtajan tekemän ehdotuksen.
3. Keskustelun kuluessa jäsen Erkki Virtanen teki jäsen Minna Reijosen kannattamana seuraavan sisältöisen muutosesityksen:
”Sivu 29 Tasapainoinen talous
sivu 30 alempi laatikkorivi, kolmas laatikko sekä vastaava laatikko sivuilla sekä vastaavaan laatikkoon sivuilla 95, 112 ja 135:
Lisätään virke: "Vain sellaiset helpotukset otetaan käyttöön, jotka eivät kohtuuttomasti heikennä kuntalaisten palveluja ja yhdenvertaisuutta."
Nimenhuutoäänestyksellä suoritetussa äänestyksessä annettiin 9 jaa-ääntä (Auvinen, Berg-Väänänen, Kantanen, Pulkkinen, Rytsy, Röppänen, Saukko, Tolppanen ja Toppinen) ja 2 ei-ääntä (Reijonen ja Virtanen), joten kaupunginhallitus oli hyväksynyt kaupunginjohtajan tekemän ehdotuksen.
4. Keskustelun kuluessa jäsen Erkki Virtanen teki seuraavan sisältöisen muutosesityksen:
”Sivu 30 Liikelaitosten, yhtiöiden ja kuntayhtymien palvelukyky ja kustannustehokkuus
Sivu 30 kolmanneksi alin kappale:
Poistetaan virke ”Omistajapolitiikan näkökulma on pitkälti taloudellinen ja sen kautta asetetaan myös tuotto- ja muut tavoitteet.”
Esitystä ei kannatettu, joten puheenjohtaja totesin esityksen rauenneeksi.
”sivu 46
kohta 1.4.2 Toimintatuotot ja toimintakulut
Lisätään kappaleeseen lause: Asiakastaksoissa jatketaan alueellisten vyöhykehinnoittelun eteenpäin vientiä.”
Kaupunginhallitus hyväksyi yksimielisesti jäsen Minna Reijosen tekemän muutosesityksen.
6. Keskustelun kuluessa jäsen Nelli Berg-Väänänen teki seuraavan sisältöisen muutosesityksen:
”sivu 72
Pitäjäraati-lauseen perään lisätään lause:
Vuonna 2017 lähidemokratiatyötä jatketaan, jotta tulevaisuudessa Kuopiolla on yhtenäinen koko kaupungin kattava lähidemokratiamalli.”
7. Kaupunginhallitus päätti yksimielisesti tehdä seuraavan muutoksen
Toiminnan painopisteiden vaikutukset osaamis- ja henkilöstötarpeeseen
Poistetaan sivulause:”…, mikäli määrärahat sen sallivat.” ja korvataan se sivulauseella: ”myönnettyjen määrärahojen puitteissa.”
8. Keskustelun kuluessa puheenjohtaja Pekka Kantanen teki seuraavan sisältöisen muutosesityksen:
”sivu 121
poistetaan toisesta kappaleesta lause:” Omaishoidossa tuen myöntämiskriteerejä joudutaan tarkastelemaan uudelleen koska budjettivaraus ko. tukeen on pienenemässä edellisvuoden tasolta n. 28 % eli n. 135.000 €.”
ja lisätään lause
”Omaishoidon määrärahat pidetään ennallaan.”
(vastaava summa lisätään toimintakuluihin)”
Kaupunginhallitus hyväksyi yksimielisesti puheenjohtaja Pekka Kantasen tekemän muutosesityksen.
9. Keskustelun kuluessa jäsen Erkki Virtanen teki jäsen Minna Reijosen kannattamana seuraavan sisältöisen muutosesityksen:
Lisätään virke: ”Vahvistetaan lastensuojelun ja vanhuspalvelujen henkilöstövoimavaroja 500 000 eurolla.”
10. Keskustelun kuluessa jäsen Minna Reijonen teki seuraavan sisältöisen muutosesityksen:
”sivu 146
Sivun ylälaidasta poistetaan teksti luottamushenkilöiden palkkioiden korotusvarauksen osalta sekä valtuustoryhmien tukemisen osalta. Samalla korjataan summa taulukosta edellistä vastaavaksi.”
Puheenjohtaja totesi tämän jälkeen, että vuoden 2017 talousarvio sekä vuosien 2017–2020 toiminta- ja taloussuunnitelma on tullut kaupunginhallituksen osalta käsitellyksi kaupunginhallituksen tekemin muutoksin ja että kaupunginhallitus on muilta osin hyväksynyt kaupunginjohtajan tekemän päätösehdotuksen.
Kaupunginhallitus esittää vuoden 2017 talousarvion sekä vuosien 2017–2020 toiminta- ja taloussuunnitelman osayhteisvaltuuston hyväksyttäväksi.
Toni Vainikainen, Pirjo Salmelainen, Riitta Puustinen, Kaisa-Maria Poikonen ja Markku Mattila poistuivat kokouksesta asiakohdan käsittelyn jälkeen.
Osayhteisvaltuusto hyväksyy vuoden 2017 talousarvion sekä taloussuunnitelman vuosille 2017 - 2020.
Puheenjohtaja ehdottaa, että asian käsittelyjärjestys olisi seuraava:
- kaupunginjohtaja käyttää asiasta esittelypuheenvuoron
- kaupunginhallituksen puheenjohtaja käyttää asiasta puheenvuoron
- valtuustoryhmien edustajat käyttävät ryhmäpuheenvuorot
- käydään yleiskeskustelu.
Lisäksi puheenjohtaja ehdottaa, että asia käsiteltäisiin mahdollisine muutosehdotuksineen ja äänestyksineen seuraavassa osayhteisvaltuuston kokouksessa 14.11.2016.
Päätös Osayhteisvaltuusto hyväksyi yksimielisesti puheenjohtajan tekemät ehdotukset asian käsittelyjärjestykseksi.
Kaupunginjohtaja Petteri Paronen käytti ensin asiaan liittyvän puheenvuoron. Tämän jälkeen kaupunginhallituksen puheenjohtaja Pekka Kantanen käytti asiaan liittyvän puheenvuoron. Valtuustoryhmien puheenjohtajat käyttivät tämän jälkeen ryhmäpuheenvuorot ryhmien suuruusjärjestyksessä.
Merkittiin, että valtuutettu Marja Berg poistui kokouksesta asiakohdan käsittelyn aikana ja että hänen tilalleen kokoukseen saapui varavaltuutettu Anton Laakso.
Merkittiin, että valtuutetut Pauli Ruotsalainen, Mika Wallius ja Kimmo Kivelä poistuivat kokouksesta asiakohdan käsittelyn aikana ja ettei heidän tilalleen kokoukseen saapunut varavaltuutettuja.
Keskustelun jälkeen osayhteisvaltuusto merkitsi asian yksimielisesti tiedoksi ja päätti jatkaa asian käsittelyä seuraavassa kokouksessaan 14.11.2016.